ઘરમાં દરવાજાને રસ્તે આજીવનદાતા શક્તિ પ્રવેશે છે, તે જયારે ઘરમાં પ્રવેશે છે,ત્યારે તેનો ઘરમાં રસ્તો બિલકુલ ખુલ્લો હોવો જોઈએ. ઘણીવાર ઘરમાં વસ્તુઓ અને સોફા એકબીજાની આડમાં મુકેલા હોય છે. જેને લીધે જીવનદાતા શક્તિ જે પ્રાણ અને જીવનનેચલાવે છે તે રોકાઈ જાય છે. માટે જ ઘણીવાર ઘરમાં જીવન વિહીન માહોલ જોવા મળે છે. તમે જયારે ઘરમાં પ્રવેશો ત્યારે પ્રકાશ, હવા અને ધ્વનિ જેવી ‘ચી’ ઊર્જાનો તમને અનુભવ થવો જોઈએ, જે જરૂરી છે. અલબત આ ઊર્જા ખૂબ વધુ ના હોવી જોઈએ પરંતુ વાતાવરણ જીવંત બનાવે તેવી હોવી જોઈએ.જીવનદાતા શક્તિ ‘ચી’ જો ઘરમાં યોગ્ય હશે તો શારીરિક, માનસિકશક્તિઓ ખીલે છે. આજ ઊર્જાને લીધે સંબંધો સુધરે છે અને સફળતાની શક્યતાઓ વધી જાય છે.